क्लियोपेट्रा

क्लियोपेट्रा, क्लियोपॅट्रा चाहे क्लियोपैट्रा (, क्लियोपॅट्रा सातवी फिलोपॅटॉर; यूनानी: Κλεοπάτρα Φιλοπάτωρ; 69 ईपू10 अगस्त30 ईपू) पुराना मिस्र के टॉलिमेइक राज के महारानी रहली आ एक राज के अंतिम शासक (फैरो) रहली।She was also a diplomat, naval commander, linguist, and medical author; see  and .

क्लियोपेट्रा के यादगार पुराना जमाना से ले के नया जमाना तक ले के कला सभ के क्षेत्र में जियतार रहल बाटे। रोमन काल के इतिहास-लेखन आ लैटिन कबितई में आमतौर प एह रानी के बारे में आलोचना से भरल नजरिया रहल जे बाद में जा के मध्यकाल आ पुनर्जागरण काल के साहित्य में ब्यापक रूप में पसर गइल। विजुअल कला सभ में, इनके कई किसिम के माध्यम से देखावल गइल जइसे की रोमन बस्ट सभ में; पेंटिंग सभ में; रतन, पाथर बर्तन ओगैरह प नक्काशी के रूप में; आ शीशा पर चित्रकारी के रूप में इनके बिबिध चित्र मिले लें। टालेमी के जमाना के सिक्का सभ पर आ उभारदार नक्काशी (रेलीफ़) में इनकरा के देखावल गइल बाते। नवजागारण (रिनांसा) आ बरूक कला के दौर में ई रानी कई बिधा सभ के मुख्य बिसय बनली जेह में ऑपेरा, थियेटर के ड्रामा, कबितई, चित्रकारी आ नक्काशी गिनावल जा सके ला। विक्टोरियन काल में ई मिस्र के चीजन खातिर पागलपन के हद तक लगाव के चलन, जेकरा इजिप्टोमैनिया कहल जाला, वाला समय में ई बहुत पापुलर रहली। नयको, मने की माडर्नो, जमाना में ई कई किसिम के कला सभ के क्षेत्र में, हालीवुड के फिलिम सभ में आ कामर्शियल ब्रांड सभ के आइकन नियर चीजन के रूप में पापुलर रहल बाड़ी।

 शुरुआती बचपन 
क्लियोपेट्रा VII के जनम शुरूआती 69 ईसा पूर्व में टालेमी बंस के राजा टालेमी XII किहाँ भइल आ इनके महतारी के रहल ई ना मालुम बाटे,  के कहनाम बा कि इनके जनम 70 ईसा पूर्व के अंत में चाहे सुरू के 69ईसा पूर्व में भइल। साइद ई टालेमी XII के मेहरारू रानी क्लियोपेट्रा VI ट्राईफाऐना के बेटी रहली।अउरी जानकारी खातिर देखल जाय  आ .

 शासन 
मैसिडोनियाई शासक लोगन के परंपरा अनुसार क्लियोपेट्रा मिस्र आ साइप्रस नियर अउरी इलाका सभ पर एगो सर्वसत्तावान राजकुमारी के रूप में शासन कइली आ ​​अपना राज्य के एकलौता कानून बनावे वाली के रूप में काम कइली। ऊ अपना क्षेत्र के मुख्य धार्मिक प्राधिकारी रहली, मिस्र आ यूनानी दुनों बहुदेववादी आस्था के देवता लोग के समर्पित धार्मिक समारोह सभ के अध्यक्षता करत रहली। ऊ मिस्र आ यूनानी देवता लोग के बिबिध मंदिर सभ के निर्माण के देखरेख कइली, मिस्र में यहूदी लोग खातिर एगो आराधनालय भी बनवली आ सिकंदरिया के सीज़रियम भी बनवली जे उनके संरक्षक आ प्रेमी जूलियस सीजर के पंथ के पूजा खातिर समर्पित रहल।

क्लियोपेट्रा के अपना राज्यक्षेत्र के प्रशासनिक मामिलन में सीधा दखल रहल। अपना शासन के सुरुआते के समय में पड़ल सूखा आ अकाल के दौरान शाही अनाज के भंडार सभ के भूखल आबादी के खाना बाँटे के आदेश दिहली आ अकाल नियर संकट सभ से निपटे के काम कइली। हालाँकि, जवना कमांड इकोनॉमी पर ऊ रोक लगवली ऊ असली कम रहल आ आदर्श बेसी रहल; सरकार कुछ खास सामान सभ खातिर दाम पर नियंत्रण, टैरिफ आ राज्य के एकाधिकार, बिदेसी मुद्रा सभ खातिर फिक्स एक्सचेंज रेट आ कठोर कानून लगावे के कोसिस कइलस जे किसान लोग के बोवाई/रोपनी आ कटाई के मौसम में अपना गाँव में रहे खातिर मजबूर कइलस। अइसन बुझाला की जरूर कौनों आर्थिक संकट आइल जेकरा चलते क्लियोपेट्रा अपना सिक्का के अवमूल्यन कइली; एह में चांदी आ कांसा के मुद्रा चलावल शामिल रहे लेकिन अपना से पहिले के टोलेमैक पूर्ववर्ती लोग नियन ऊ सोना के सिक्का ना चलवली।

नोट

संदर्भ

स्रोत
छपल





श्रेणी:मिस्र के महारानी
श्रेणी:प्राचीन इतिहास
श्रेणी:प्राचीन मिस्र